CELEX: 32019D0563
Language: da
Date: 2019-04-08 00:00:00
Title: Rådets afgørelse (EU) 2019/563 af 8. april 2019 om indgåelse på Unionens vegne af ændring 1 til samarbejdsmemorandum NAT-I-9406 mellem Amerikas Forenede Stater og Den Europæiske Union

10.4.2019   
               
               
                  DA
               
               
                  Den Europæiske Unions Tidende
               
               
                  L 99/1
               
            
         RÅDETS AFGØRELSE (EU) 2019/563
         af 8. april 2019
         om indgåelse på Unionens vegne af ændring 1 til samarbejdsmemorandum NAT-I-9406 mellem Amerikas Forenede Stater og Den Europæiske Union
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 6, andet afsnit, litra a), og artikel 218, stk. 7,
         under henvisning til forslag fra Europa-Kommissionen,
         under henvisning til godkendelse fra Europa-Parlamentet (1), og
         ud fra følgende betragtninger:
         
                     (1)
                  
                  
                     I overensstemmelse med Rådets afgørelse (EU) 2018/538 (2) blev ændring 1 til samarbejdsmemorandum NAT-I-9406 mellem Amerikas Forenede Stater og Den Europæiske Union (»samarbejdsmemorandum NAT-I-9406«) undertegnet den 13. december 2017 med forbehold af dens indgåelse på et senere tidspunkt.
                  
               
                     (2)
                  
                  
                     Ved ændring 1 til samarbejdsmemorandum NAT-I-9406 udvides samarbejdet mellem parterne til alle faser af moderniseringen af lufttrafikstyringen, herunder implementeringsaktiviteter, med det formål at sikre global interoperabilitet. Ligeledes ændres strukturen og forvaltningen af samarbejdsmemorandum NAT-I-9406 for at optimere gennemførelsen og forvaltningen af de samarbejdsaktiviteter, der udføres i henhold hertil.
                  
               
                     (3)
                  
                  
                     Det er nødvendigt at fastlægge proceduremæssige ordninger for Unionens deltagelse i forvaltningen af samarbejdsmemorandum NAT-I-9406A mellem Amerikas Forenede Stater og Den Europæiske Union vedrørende lufttrafikstyringsmodernisering, forskning og udvikling inden for civil luftfart samt global interoperabilitet (»samarbejdsmemorandum NAT-I-9406A«), som findes i addendummet til ændring nr. 1 og erstatter samarbejdsmemorandum NAT-I-9406.
                  
               
                     (4)
                  
                  
                     Ændring nr. 1 til samarbejdsmemorandum NAT-I-9406 bør derfor godkendes på Unionens vegne —
                  
               VEDTAGET DENNE AFGØRELSE:
         
            Artikel 1
            Ændring nr. 1 til samarbejdsmemorandum NAT-I-9406 mellem Amerikas Forenede Stater og Den Europæiske Union godkendes hermed på Unionens vegne (3).
         
         
            Artikel 2
            Formanden for Rådet foranstalter på Unionens vegne den skriftlige notifikation, der er omhandlet i artikel II.B i ændring nr. 1 til samarbejdsmemorandum NAT-I-9406, med det formål at udtrykke Den Europæiske Unions samtykke til at blive bundet af ændring nr. 1 til samarbejdsmemorandum NAT-I-9406 (4).
         
         
            Artikel 3
            Efter høring af et særligt udvalg udpeget af Rådet fastlægger Kommissionen den holdning, som Unionen skal indtage ved forvaltningen af samarbejdsmemorandum NAT-I-9406A og de tilhørende bilag som omhandlet i artikel III i samarbejdsmemorandum NAT-I-9406A med hensyn til:
            
                        a)
                     
                     
                        vedtagelse af yderligere bilag til samarbejdsmemorandum NAT-I-9406A og af tillæg til bilagene til samarbejdsmemorandum NAT-I-9406A, og
                     
                  
                        b)
                     
                     
                        vedtagelse af ændringer af bilagene til samarbejdsmemorandum NAT-I-9406A og af tillæggene til disse bilag.
                     
                  
         
            Artikel 4
            Uden at det berører denne afgørelses artikel 3, kan Kommissionen foretage enhver passende handling i henhold til artikel III, IV, V, VII og VIII i samarbejdsmemorandum NAT-I-9406A.
         
         
            Artikel 5
            Kommissionen repræsenterer Unionen under samråd i henhold til artikel IX i samarbejdsmemorandum NAT-I-9406A.
         
         
            Artikel 6
            Kommissionen orienterer Rådet om gennemførelsen af samarbejdsmemorandum NAT-I-9406A, når det er nødvendigt og mindst én gang om året.
         
         
            Artikel 7
            Denne afgørelse træder i kraft på dagen for vedtagelsen.
         
         
            Udfærdiget i Luxembourg, den 8. april 2019.
            
               
                  På Rådets vegne
               
               F. MOGHERINI
               
                  Formand
               
            
         
         
            (1)  Godkendelse af 12.9.2018 (endnu ikke offentliggjort i EUT).
         
            (2)  Rådets afgørelse (EU) 2018/538 af 7. december 2017 om undertegnelse på Unionens vegne og midlertidig anvendelse af ændring nr. 1 af samarbejdsmemorandum NAT-I-9406 mellem Amerikas Forenede Stater og Den Europæiske Union (EUT L 90 af 6.4.2018, s. 1).
         
            (3)  Teksten til ændring nr. 1 til samarbejdsmemorandum NAT-I-9406 mellem Amerikas Forenede Stater og Den Europæiske Union er offentliggjort i EUT L 90 af 6.4.2018, s. 3 sammen med afgørelsen om undertegnelse.
         
            (4)  Datoen for ikrafttrædelsen af ændring nr. 1 til samarbejdsmemorandum NAT-I-9406 offentliggøres i Den Europæiske Unions Tidende på foranledning af Generalsekretariatet for Rådet.